కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
టీ20 సిరీస్‌లో భారత్ బోణి అదిరింది
టీమిండియాకి టీ20 సిరీస్‌లో అదిరిపోయే బోణి లభించింది. కటక్ వేదికగా బుధవారం రాత్రి శ్రీలంకతో జరిగిన తొలి టీ20 మ్యాచ్‌లో భారత్ 93
TNN | Updated:
Dec 20, 2017, 10:21PM IST
టీమిండియాకి టీ20 సిరీస్&zwnj;లో అదిరిపోయే బోణి లభించింది. కటక్ వేదికగా బుధవారం రాత్రి శ్రీలంకతో జరిగిన తొలి టీ20 మ్యాచ్&zwnj;లో భారత్ 93 పరుగుల భారీ తేడాతో ఘన విజయాన్ని అందుకుంది. తొలుత ఓపెనర్ కేఎల్ రాహుల్ (61: 48 బంతుల్లో 7x4, 1x6), మహేంద్రసింగ్ ధోని (39 నాటౌట్: 22 బంతుల్లో 4X4, 1x6), మనీశ్ పాండే (32 నాటౌట్: 18 బంతుల్లో 2x4, 2x6) మెరుపులు మెరిపించడంతో భారత్ నిర్ణీత 20 ఓవర్లలో 3 వికెట్ల నష్టానికి 180 పరుగులు చేసింది. అనంతరం లక్ష్య ఛేదనలో మణికట్టు స్పిన్నర్ చాహల్ (4/23) ధాటికి శ్రీలంక 16 ఓవర్లలో 87 పరుగులకే కుప్పకూలిపోయింది. ఆ జట్టులో ఉపుల్ తరంగ (23: 16 బంతుల్లో 1x4, 2x6) మాత్రమే చెప్పుకోదగ్గ స్కోరు చేయగా.. 7 మంది బ్యాట్స్&zwnj;మెన్స్ సింగిల్ డిజిట్స్&zwnj;కే పరిమితమవడం కొసమెరుపు.
ఇన్నింగ్స్&zwnj; రెండో ఓవర్&zwnj;లోనే ఓపెనర్ డిక్వెల్లా (13)ని పెవిలియన్&zwnj;కి పంపి ఫాస్ట్ బౌలర్ ఉనద్కత్ భారత్&zwnj;కి బ్రేక్ ఇవ్వగా.. తర్వాత చాహల్ వరుస ఓవర్లలో వికెట్లు తీస్తూ శ్రీలంకని ఉక్కిరిబిక్కిరి చేశాడు. ఉఫుల్ తరంగ, మాథ్యూస్ (1), గుణరత్నె (4), తిసార పెరీర (4) వరుసగా చాహల్ బౌలింగ్&zwnj;లో పెవిలియన్ బాట పట్టారు. అతనికి మధ్యలో కుల్దీప్ (2/18) కూడా జతవడంతో శ్రీలంక పతనం మరింత వేగంగా సాగింది. చివర్లో హార్దిక్ పాండ్య (3/29) విసిరిన బౌన్సర్ బంతులకి లంకేయుల వద్ద సమాధానమే లేక వికెట్లు సమర్పించుకున్నారు. రెండో టీ20 మ్యాచ్ ఇండోర్ వేదికగా శుక్రవారం రాత్రి 7 గంటలకి జరగనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.